Diari Oficial de la Generalitat Valenciana


Sumari del DOGV 7308, del 02-07-2014 (2014/5939)

Notificació de la sentència dictada en el procediment de mesures en relació amb els fills número 278/2013.
----------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5939


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures en relació amb els fills número 278/2013. [2014/5939]  
En el juí que es tramita en este Jutjat de Primera Instància número 6 d'Elx amb el número 278/2013, a instàncies de Belgica Marlene Aristega Cortez contra José Edgardo Morazán Salmerón, s'ha dictat una sentència, de mesures fills extramatrimonials contenciós número 278/2013, que té la dispositiva, literalment, com seguix:  
  
«Estimar parcialment la demanda presentada per la procuradora María del Carmen Moreno Martínez, en nom i representació de Belgica Marlene Aristega Cortez, contra José Edgardo Morazán Salmerón, i per tant:  
1. Aprove les mesures definitives següents:  
1.1. L'exercici de la pàtria potestat sobre la menor, B. S. M. A., serà exclusiu per part de la mare, Belgica Marlene Aristega Cortez.  
L'exercici exclusiu de la pàtria potestat implica l'adopció per la mare de totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars que cal realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobarà la menor en el moment de ser realitzat; el canvi de domicili; i l'autorització per a l'eixida del territori nacional.  
  
1.2. La menor quedarà sota la guarda i custòdia exclusiva de sa mare, Belgica Marlene Aristega Cortez.  
1.3 No establisc cap règim de visites a favor del progenitor no custodi, José Edgardo Morazán Salmerón.  
1.4 José Edgardo Morazán Salmerón haurà de pagar, des de la data de presentació de la demanda (mensualitat 02.2013) i amb caràcter mensual (12 mensualitats anuals), en concepte de pensió d'aliments per a la seua filla, B. S., la quantitat de 170 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior s'haurà d'actualitzar anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur; esta actualització es produirà de manera automàtica, sense necessitat d'un requeriment previ, i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza; este càlcul el permetrà l'opció ?Vol actualitzar una renda??, de la pàgina web de l'Institut Nacional d'Estadística.  
  
L'impagament de l'anterior pensió podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de pagar la mitat dels gastos extraordinaris de la seua filla.  
2. No condemne a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures ordenades (art. 774.5 LEC) i que haurà d'interposar-se, si pertoca, davant d'este mateix Jutjat, en el termini dels 20 dies següents al dia que es notifique (art. 455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este Jutjat (compte del Banco Santander núm. 0706 0000 02 0278 13). També es pot realitzar la consignació per mitjà de transferència al número de compte 0049 3569 92 3489797830, i caldrà indicar en el caseller d'observacions el número 0706 0000 02 0278 13. Queden eximits de la constitució del depòsit per a recórrer els qui tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Esta és la meua sentència, que pronuncie, mane i firme».  
  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 24 de juny 2014.- El secretari judicial: Francisco Javier García Navarro.